Source: http://docplayer.hu/8875660-Kosza-kaboca-termeszetjaro-egyesulet-alapszabaly.html
Timestamp: 2018-07-19 08:27:16
Document Index: 29517079

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Kósza Kabóca Természetjáró Egyesület. Alapszabály - PDF
Download "Kósza Kabóca Természetjáró Egyesület. Alapszabály"
1 Kósza Kabóca Természetjáró Egyesület Alapszabály A Kósza Kabóca Természetjáró Egyesület alakuló Közgyűlésén alapszabályát a következőkben állapítja meg: I. Általános Rendelkezések 1) Az Egyesület neve: Kósza Kabóca Természetjáró Egyesület 2) Rövidített megnevezése: KKTE 3) Székhelye: 1093 Budapest, Lónyay u. 37 AB I/4. 4) Alapítási éve: ) Az Egyesület működési területe kiterjed a Magyarország egész területére. 6) Az Egyesület jogi személy 1) Az Egyesület céljai: II. Az egyesület célja és tevékenysége a) a természetjárás hagyományainak ápolása b) lehetőséget biztosítani bárki számára a szabadidő hasznos eltöltésére c) a környezetvédelem és a természetjárás összhangjának elősegítése 2 ) Az Egyesület tevékenysége: a) Az Egyesület által szervezett gyalogos és kerékpáros túrák igyekeznek fenntartani a változatosságot: a rekreációs, családi sétáktól a komolyabb sporttevékenységig terjednek az igényeknek megfelelően. b) Az Egyesület évente legalább egyszer nyílt szabadidős rendezvényt szervez, amelynek célja szervezett keretek között lehetőséget biztosítani a természeti értékek jobb megismeréséhez, kulturális értékeink felfedezéséhez és a friss levegőn való mozgás élményéhez. c) Az Egyesület tagjai a természetben tett kirándulásaik, túráik során etikus magatartást tanúsítanak. Az Egyesület az általa szervezett kirándulások alkalmával kiemelt fontosságot tulajdonít az útvonal mentén talált szemét összegyűjtésének és megfelelő elhelyezésének. Az Egyesület esetenként jelzéskarbantartó, jelzésfestő munkatúrákat szervez, amely minden kirándulót segít a könnyebb tájékozódásban. 3) A fenti tevékenységhez kapcsolódó közfeladatot a évi I. törvény, a sportról jelöli meg a következők szerint: 49. A sport társadalmilag hasznos céljainak megvalósítása érdekében az állam:... c) elősegíti az egészséges életmód és a szabadidősport gyakorlása feltételeinek megteremtését, 4) Az Egyesület közvetlen politikai tevékenységet nem folytat, szervezete pártoktól független és pártoknak anyagi támogatást nem nyújt, illetve azoktól támogatást nem kap, továbbá országgyűlési és megyei, valamint fővárosi önkormányzati képviselőjelöltet nem állít és nem támogat. 1
2 III. Az egyesület tagsága 1) Az Egyesület tagja lehet minden olyan magyar vagy külföldi természetes személy, aki a belépési nyilatkozatban az Egyesület alapszabályát elfogadja, a taggá válását az elnökség határozatával elfogadja, valamint kötelezettséget vállal a tagdíj megfizetésére. 2) Az Egyesület tagsági viszonyban lévő tagja évente egy alkalommal a tárgyi év március hó 31. napjáig köteles tagdíjat fizetni. Újonnan felvett tag regisztrálása tagdíjának befizetésével válik érvényessé. 3) Az Egyesületbe való belépés illetve kilépés önkéntes. 4) Az Egyesületi tagság felvétellel keletkezik. A tagfelvételi kérelmet írásban kell az Elnökségnek bejelenteni, tagfelvételi kérdésekben az Elnökség határoz. Az Egyesület elnöksége köteles az egyesületi tagokról naprakész nyilvántartást vezetni. 5) Az egyesületi tagság megszűnik tagságról való lemondással, törléssel vagy kizárással. 6) Az Egyesület tagja tagsági viszonyát az Egyesület Elnökéhez benyújtott írásos nyilatkozattal szüntetheti meg. A tagsági viszony ekkor lemondással szűnik meg. A tagsági viszony a lemondásról szóló nyilatkozat Egyesület általi átvételének napján szűnik meg. 7) Törléssel szűnik meg a tagsági viszony a tag halála esetén. A tagdíjfizetési kötelezettség elmulasztása törlés alapjául akkor szolgálhat, ha a tagdíj fizetésére köteles tag adott év március 31-ig az éves tagdíjfizetési kötelezettségének nem tesz eleget, és tartozását az Elnökség a törlés lehetőségére vonatkozó tájékoztatást is tartalmazó írásbeli felszólítására sem rendezi. Az Elnökség írásbeli felszólitásának kézhezvételétől számított 30 naptári napon belül a tag számára lehetőséget kell biztosítani tartozásának rendezésére. Az Elnökség a törlést írásbeli határozatba foglalja. 8) A tag az Egyesületből akkor zárható ki, ha a tagsági viszonyból eredő kötelezettségeit súlyosan és vétkesen megszegi, ha magatartása, állásfoglalása az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény vagy az alapszabály rendelkezéseibe ütközik, illetve veszélyezteti az Egyesület tevékenységét, céljainak elérését. A tag kizárása kérdésében az Elnökség egyszerű szótöbbséggel határoz. A kizárás szándékáról a tagot az Elnökség a kizárás tárgyában döntő ülés megtartása előtt legalább 15 naptári nappal igazolható módon írásban értesíteni köteles. Az értesítésben meg kell jelölni a kizárás okát, tájékoztatni kell a tagot a védekezés, valamint a határozat elleni jogorvoslat lehetőségéről. Az elnökség határozatával szemben a kizárt tag, annak kézhezvételétől számított 15 naptári napon belül a Közgyűlés irányában jogorvoslattal élhet. A Közgyűlés a jogorvoslattal megtámadott elnökségi határozat tárgyában, annak bejelentésétől számított 30 naptári napon belül köteles dönteni. Az Elnökség határozatának felülvizsgálata kérdésében a Közgyűlés egyszerű szótöbbséggel határoz. A Közgyűlés határozatát a kizárt tag - a tudomására jutástól számított 30 naptári napon belül annak jogszabálysértő jellegére hivatkozva a bíróság előtt megtámadhatja. Az eljárás alá vont személy értesítéséről az Elnökség gondoskodik. 2
3 IV. A tagok jogai és kötelezettségei 1) Az Egyesület tagjainak jogai: a) Az egyesület minden tagja azonos szavazati joggal részt vehet az Egyesület Közgyűlésén, ahol az Egyesület működését érintő minden kérdésről rendelkezni jogosult a Közgyűlés döntéshozatalában. b) Választhat és választható az Egyesület szerveibe. Kiskorú tag csak a korának megfelelő tisztségre választható, az Egyesület képviseletével járó tisztségbe csak nagykorú tag választható. c) A Közgyűlés napirendjére, napirendi pontjára javaslatot tehet. d) Részt vehet az Egyesület tevékenységében és rendezvényein. e) Észrevételeket, javaslatokat, ajánlásokat tehet, véleményt nyilváníthat, panasszal élhet és felszólalhat az Egyesületet érintő bármely kérdésben, valamint szerveinek működésével kapcsolatban. f) Az Egyesület valamely szervének törvénysértő határozatát bármely tag - a tudomására jutástól számított 30 naptári napon belül - a bíróság előtt megtámadhatja. g) Betekinthet az Egyesület irataiba, a közgyűlési, valamint az elnökségi ülések jegyzőkönyveibe. h) Részt vehet tanácskozási joggal az Elnökség ülésein. 2) Az Egyesület tagjainak kötelezettségei: a) Az Egyesület alapszabályának és egyéb szabályzatának, határozatainak betartása. b) Elősegíteni az Egyesület céljainak megvalósulását. c) A természetjárás hagyományainak megfelelő etikus magatartás tanúsítása a természetben és azon kívül, a természetjárás népszerűsítése. d) A tagdíj megfizetése. 3) Amennyiben a jelen Alapszabály eltérően nem rendelkezik, az Egyesület valamennyi tagja egyenlő jogokkal és kötelezettségekkel rendelkezik. V. Az Egyesület szervei A) Közgyűlés 1) Az Egyesület legfőbb szerve a Közgyűlés, amely az Egyesület tagjaiból áll. Évente egy alkalommal rendes Közgyűlést kell tartani. A Közgyűlést az Egyesület Elnöksége hívja össze. 2) A Közgyűlés időpontja előtt legalább 30 naptári nappal írásban amennyiben lehetséges, elektronikus levélben, igazolható módon tájékoztatni kell a tagokat a Közgyűlés helyszínéről, időpontjáról és a napirendi pontokról. 3) A Közgyűlés meghívójában rögzíteni kell a távolmaradás jogkövetkezményeit, illetve a megismételt Közgyűlés helyét és időpontját. Megismételt Közgyűlésre akkor kerül sor, ha az eredeti időpontban a Közgyűlés nem határozatképes. A megismételt Közgyűlés az eredeti napirendi pontok tekintetében a megjelent tagok számára tekintet nélkül határozatképes, ha erre a tagokat az eredeti meghívóban előre figyelmeztették. Megismételt Közgyűlést az eredeti közgyűlési meghívóban az eredeti Közgyűlés napjára lehet összehívni. 4) A meghívóval együtt kézbesíteni elektronikus levélhez csatolni kell a meghirdetett napirendhez készült írásbeli előkészítő dokumentumokat (előterjesztések, beszámolók, javaslatok, ajánlások, tájékoztatók, egyéb megvitatásra kerülő dokumentumok). 5) Rendkívüli Közgyűlést kell összehívni: 3
4 a) ha a tagok legalább egytizede cél és ok megjelölésével írásban kéri b) ha az Elnökség rendkívüli Közgyűlés összehívását tartja szükségesnek c) ha a bíróság elrendeli a Közgyűlés összehívását d) ha az Egyesület Elnökség által kizárt tagja az Elnökség kizáró határozatával szemben jogorvoslattal él e) ha az Elnökség létszáma két Közgyűlés közötti időben 2 főre csökken 6) A rendkívüli Közgyűlést az erre okot adó körülmény bekövetkezésétől, illetve az Elnökséghez történt bejelentéstől számított 30 naptári napon belül össze kell hívni. A rendkívüli Közgyűlésre a továbbiak tekintetében a rendes Közgyűlés szabályai vonatkoznak. A Közgyűlés napirendje 7) A meghívó kiküldését megelőzően az Egyesület tagjai a közgyűlés napirendi pontjaira javaslatot tehetnek, amelyre az Egyesület elnökségének legalább 5 naptári napot biztosítania kell. 8) Az éves rendes Közgyűlésnek az alábbi napirendi pontokat kötelező jelleggel tartalmaznia kell: a) az előző évi rendes Közgyűlés óta végzett tevékenységről szóló beszámolót b) az éves pénzügyi tervet c) az előző éves pénzügyi terv teljesítéséről szóló beszámolót A Közgyűlés hatásköre 9) A Közgyűlés kizárólagos hatáskörébe tartozik: a) Az Alapszabály elfogadása és módosítása. b) Az Elnökség beszámolójának elfogadása. c) Az Egyesület éves beszámolójának jóváhagyása. d) Az Egyesület éves költségvetésének megállapítása. e) Az Egyesület megalakulásának, feloszlásának és más egyesülettel való egyesülésének kimondása. f) Az Elnök, az Alelnök és az Elnökségi tag megválasztása, visszahívása. g) A tagsági jogviszony megszűnésével kapcsolatos elnökségi határozatok jogorvoslati elbírálása. h) A tagdíj összegének és esedékességének megállapítása. i) Szövetségbe vagy nemzetközi szervezetbe való belépés elhatározása j) Mindazok a kérdések, amelyeket a jogszabály vagy az Alapszabály a Közgyűlés kizárólagos hatáskörébe utal, vagy amelyet döntéshozatal céljából az Elnökség a Közgyűlés elé terjeszt. A Közgyűlés határozathozatala 10) Az Egyesület Közgyűlésén az egyesületi tagok vehetnek részt. 11) A Közgyűlésen minden tag egy szavazattal rendelkezik. 12) A Közgyűlés határozatképes, ha a szavazásra jogosultak több mint fele jelen van. Amennyiben az eredeti időpontra meghirdetett Közgyűlés nem határozatképes megismételt Közgyűlést lehet tartani a következő feltételekkel: a) kizárólag az eredeti meghívóban rögzített napirendi pontok tárgyalhatóak meg b) a résztvevõk számától függetlenül határozatképes, ha a távolmaradás jogkövetkezményeit és a megismételt Közgyűlés időpontját és helyét a meghívó tartalmazza c) az eredeti közgyűlési meghívóban az eredeti Közgyűlés napjára lehet összehívni 4
5 13) Tag kizárásáról, az Egyesület más egyesülettel való egyesüléséről vagy az Egyesület feloszlásáról a megismételt Közgyűlés csak akkor határozhat, ha azon a tagok több mint fele részt vesz. 14) A Közgyűlés az ülés megkezdésekor a jelenlévő, szavazati joggal rendelkező tagok egyszerű szótöbbségével megválasztják: a) a Levezető Elnököt: az Egyesület Elnöke vagy az Elnökség által az Egyesület tagjai közül felkért jelenlévő személy b) a Jegyzőkönyvvezetőt: a Közgyűlésen jelenlévők közül megválasztott személy. Az Egyesület vezető tisztségviselője nem választható jegyzőkönyvvezetőnek. c) a két Jegyzőkönyv-hitelesítőt: a Közgyűlésen jelenlévő tagok közül megválasztott két személy. Az Egyesület vezető tisztségviselője nem választható jegyzőkönyv-hitelesítőnek. 15) A Közgyűlés határozatait nyílt szavazással, egyszerű szótöbbséggel hozza. Szavazategyenlőség esetén a javaslatot elvetettnek kell tekinteni. A szavazásra jogosultak 2/3-os többségi szavazata szükséges a következő határozatok meghozatalához: a) az Egyesület más egyesülettel való egyesülése vagy az Egyesület feloszlása b) az Alapszabály elfogadása, módosítása 16) A Közgyűlés alapszabályszerű lebonyolításáért a Levezető Elnök felel, aki a Közgyűlés rendjét jogosult és köteles fenntartani. A Levezető Elnök rendeli el a szavazást és mondja ki a Közgyűlés határoztait. 17) A Közgyűlés üléseiről jegyzőkönyvet kell készíteni, amely tartalmazza a megjelent és szavazati joggal rendelkező tagok számát és névsorát. A jegyzőkönyvből megállapítható a Közgyűlés döntéseinek tartalma, időpontja és hatálya, illetve a döntést támogatók és ellenzők számaránya, ha lehetséges, személye. A jegyzőkönyvnek tartalmaznia kell a Közgyűlésen elhangzott lényeges észrevételeket, javaslatokat és az elfogadott határozatokat. A Közgygyűlés döntéseit határozatba kell foglalni. A jegyzőkönyvet a Közgyűlés levezető elnöke, a Jegyzőkönyvvezető, valamint a Közgyűlés elején megválasztott két hitelesítő tag írja alá. A jegyzőkönyvet, mint a határozatok nyílvántartását szolgáló okiratot, lefűzve és sorszámozva kell az Egysesület iratai között megőrizni. 18) A Közgyűlés döntéseit a döntés időpontját követő 15 naptári napon belül írásban amennyiben lehetséges, elektronikus levélben közli az érintettekkel, továbbá az Egyesület internetes honlapján az érintettek számára elérhetővé teszi. Az Egyesület működésével kapcsolatosan keletkezett iratokba az Egyesület székhelyén az Egyesület képviselőjével előzetesen egyeztetett időpontban bármely tag betekinthet, azokról saját költségére másolatot készíthet illetve elektronikus levélben kérheti azok elektronikus másolatát. A Közgyűlés az Egyesület internetes honlapján tájékoztatást ad a működéséről, az adományok felhasználásáról és elérhetővé teszi az éves beszámolót. A tisztségviselők megválasztása 19) A Közgyűlés hatáskörébe tartozik az Elnök, az Alelnök és az Elnökségi tag megválasztása és visszahívása. Az imént felsorolt tisztségviselőket a Közgyűlés 3 évre választja, tisztségükben újraválaszthatóak. 20) A tisztségviselők megválasztása titkos szavazással történik. A titkos szavazást a Közgyűlés által megválasztott két szavazatszámláló bonyolítja le. 5
6 Megválasztottnak az a tisztségviselő tekinthető, aki az érvényes szavazatok többségét (50 % + 1 szavazat) megszerezte. Amennyiben az első forduló eredménytelen volt, újabb választási fordulót kell tartani, amelyben a legtöbb szavazatot kapott személyek a szavazati aránytól függetlenül megválasztottnak tekintendők. B) Elnökség 1) Az Egyesület ügyintéző és képviseleti szerve az Elnökség. Az Egyesület tevékenységét két Közgyűlés közötti időszakban az Elnökség irányítja. Az Elnökség az Egyesület működését érintő valamennyi kérdésben döntésre jogosult szerv, kivéve azokat az ügyeket, amelyek az Alapszabály szerint a Közgyűlés kizárólagos hatáskörébe tartoznak, vagy amelyeket a Közgyűlés saját hatáskörébe vont, illetőleg az Egyesület más szervének hatáskörébe utalt. 2) Az Elnökség feladata: a) a Közgyűlés összehívásával kapcsolatos szervező tevékenység b) az Egyesület törvényes és alapszabályszerű működésének biztosítása, felügyelete c) a Közgyűlési határozatok végrehajtása d) az Egyesület gazdálkodásának ellenőrzése és irányítása e) az éves költségvetés megvitatása, előterjesztése f) a tagsági viszony keletkezésével és megszűnésével kapcsolatos eljárás lefolytatása g) a tagok tagdíj-befizetéseiről a tagnyilvántartáshoz kapcsolódó nyilvántartás vezetése h) az éves beszámoló elkészítése i) önállóan, saját testületi felelősségére dönt minden olyan kérdésben, amely nem tartozik a Közgyűlés kizárólagos hatáskörébe 3) Az Elnökség gazdálkodik az Egyesület vagyonával, dönt a rendkívüli költségvetésben nem szereplő kiadásokról. 4) Az Elnökség tevékenységéről a Közgyűlésnek tartozik beszámolási kötelezettséggel. 5) Az Elnökség tagjai díjazásban nem részesülnek, tisztségüket társadalmi megbízatásként látják el. Az Elnökség tagjai 6) Az Elnökség 3 tagú. Az Elnökség tagjai az Elnök, az Alelnök valamint egy Elnökségi tag. 7) Az Elnökségnek csak az az egyesületi tagsággal rendelkező nagykorú személy lehet a tagja, aki nincs eltiltva a közügyek gyakorlásától, illetve személyével szemben más összeférhetetlenségi ok nem áll fenn. 8) Az Elnökségi tagok jogai és kötelezettségei: a) az Elnökségi üléseken és az Elnökség határozathozatalában való részvétel b) észrevételek, javaslatok tétele az Egyesület működésével kapcsolatban c) felvilágosítás kérése az Egyesület működésével és gazdálkodásával kapcsolatos kérdésekben d) javaslattétel Rendkívüli Közgyűlés, Elnökségi ülés összehívására 9) Az elnökségi tagság megszűnik: a) a mandátum lejártával b) lemondással c) visszahívással d) tagsági jogviszony megszűnésével e) törvényben meghatározott ok bekövetkezte esetén 6
7 10) Határozott időre választott Elnökség esetén a határozott idő lejártával megszűnik az elnökségi tagság lejár az Elnökségi tag mandátuma. 11) Lemondással szűnik meg az elnökségi tagság a következő két esetben: a) az Elnökségi tag Elnökségi ülésen jelenti be lemondását és azt jegyzőkönyvben rögzítik b) az Elnökségi tag a lemondást írásban, igazolható módon közli az Elnökséggel 12) Ha az Egyesület tagjainak több mint egyharmada az ok megjelölésével írásban bizalmatlansági indítványt nyújt be bármely vezető tisztségviselővel szemben, akkor az Egyesület Elnöke köteles 8 naptári napon belül a Közgyűlés összehívására vonatkozó szabályok szerinti időpontra Közgyűlést összehívni, és a témát napirendre tűzni. Az Elnökség tagjai az alábbi esetekben hívhatóak vissza: - a tisztségéből adódó feladatait nem, vagy nem kellő gondossággal látta el - az Egyesület tisztségviselőjéhez méltatlan magatartást tanúsított - az Egyesület Alapszabályának súlyos megsértése - az Egyesület céljaival ellentétes magatartás tanúsítása - az Egyesület gazdálkodásának súlyos megsértése - az Egyesület sérelmére elkövetett szándékos károkozás - az Egyesület működésének veszélyeztetése esetén, illetve - ha jogerősen szabadság vesztés büntetésre ítélik - ha jogerős bírói ítélettel a vezetői tisztség gyakorlásától eltiltják - ha jogerős bírói ítélettel a közügyektől eltiltják A vezető tisztségviselő visszahívását napirendjére vevő Közgyűlésre a visszahívni kívánt vezető tisztségviselőt a napirend ismertetésével meg kell hívni. A határozat meghozatala előtt lehetőséget kell biztosítani arra, hogy az érintett vezető tisztségviselő védekezését és álláspontját a közgyűlés előtt ismertesse. Az Elnökség tagját csak akkor lehet visszahívni, ha az új Elnökségi tagot megnevezik, a két kérdésről egyszerre kell határozni. Az Elnökségi tag visszahívásához a jelen lévő tagok háromnegyedes szótöbbséggel hozott Közgyűlési határozata szükséges. A visszahívásról szóló határozattal szemben a visszahívott Elnökségi tag 30 naptári napon belül bírósághoz fordulhat jogorvoslat érdekében. 13) Ha az Elnökség létszáma két Közgyűlés közötti időben 2 főre csökken, Elnökségi tag választás céljából Rendkívüli Közgyűlést kell összehívni. 14) Ha az Elnökség tagjai közül a tagok valamelyikének Elnökségi tagsága annak lejártát megelezően megszűnik, az újonnan megválasztott tag megbízatása az eredetileg megválasztott tag megbízatási idejének hátralévő időtartamára szól. Az Elnökség működése 15) Az Elnökség legalább háromhavonta ülésezik. Rendkívüli ülést kell összehívni, ha azt az Elnökségi tagok 1/3-a ok és cél megjelölésével kéri. 16) Az Elnökségi ülést az Elnök hívja össze. Az ülés helyéről, időpontjáról és a megtárgyalandó kérdésekről legalább 8 naptári nappal korábban, igazolható módon értesíteni kell az Elnökség tagjait és a meghívottakat. 7
8 17) Az Elnökség a tagok 2/3-nak jelenléte esetén határozatképes. A határozatképtelenség miatt elhalasztott Elnökségi ülést 12 naptári napon belül újra össze kell hívni. 18) Az elnökségi ülés tisztségviselői: a) Levezető Elnök: az Egyesület Elnöke, akadályoztatása esetén az Elnökség tagjai közül választott jelenlévő személy b) Jegyzőkönyvvezető: a levezető elnök javaslatára az elnökség által a jelenlévők közül megválasztott személy c) két Jegyzőkönyv-hitelesítő: a jegyzőkönyvet a levezető elnök és egy erre megválasztott elnökségi tag hitelesíti 19) Az Elnökség a határozatait nyílt szavazással hozza egyszerű szótöbbséggel. Az Elnökségi tagok 2/3-ának jelenléte esetén kizárólag egyhangú szavazással hozható határozat. Az ülés szabályszerű lebonyolításáért a levezető elnök felel. 20) Az Elnökség ülései az Egyesület tagjai számára nyilvánosak. Az ülések nyilvánossága csak abban az esetben korlátozható és csak a szükséges mértékig, ha azt személyes adatok, vagy a személyiségi jogok védelme, vagy jogszabály kötelezővé teszi. 21) Az Elnökség üléseiről jegyzőkönyvet kell készíteni, amelynek tartalmaznia kell a napirendet, a megjelentek nevét, az ülésen elhangzott lényeges észrevételeket, javaslatokat, illetőleg a hozott határozatokat a szavazati aránnyal együtt. A jegyzőkönyvet oly módon kell vezetni, hogy abból megállapítható legyen az Elnökség döntéseinek tartalma, időpontja és hatálya, illetve a döntést támogatók és ellenzők aránya. Az Elnökség döntéseit határozatba kell foglalni. A jegyzőkönyvet, mint a határozatok nyilvántartását szolgáló okiratot, lefűzve és sorszámozva kell az Egyesület iratai között megőrizni. Az elkészült jegyzőkönyvet minden jelenlévő Elnökségi tag aláírja. 22) Az Elnök köteles a Közgyűlés és az Elnökség által hozott olyan határozatokat, amelyek bármely tagra vonatkozóan jogokat és kötelezettségeket állapít meg, illetve harmadik személyt érinthet a döntés meghozatalától számított 15 naptári napon belül az érintettekkel írásban lehetőség szerint elektronikus levélben - közölni. 23) Az elnökségi ülések jegyzőkönyveibe az Egyesület bármely tagja betekinthet, illetőleg arról másolatot kérhet. Az Egyesület Elnöke 24) Az Egyesület legfőbb tisztségviselője az Elnök, aki az Egyesület szervezetének képviseletére önállóan jogosult vezetője. 25) Az Elnök feladata és hatásköre: a) irányítja és felügyeli az Egyesület tevékenységét az Elnökség közreműködésével b) az elnökségi ülések összehívása, levezetése, a határozatok nyilvántartásának vezetése, közzététele c) az Egyesület képviselete d) irányítja az Egyesület hivatali, adminisztratív és gazdasági munkáját. Különösképpen: - ellenőrzi a kiadások számláit - megbízólevelet ad ki - kezeli az egyesület pénzeszközeit - vezeti a pénztárkönyvet - kezeli az Egyesület iratait, bevételi és kiadási bizonylatait 8
9 - vezeti az Egyesület tagnyilvántartását - őrzi a határozatokat tartalmazó jegyzőkönyveket e) döntési jogkört gyakorol minden olyan esetben, amelyek nem tartoznak a Közgyűlés, az Elnökség vagy az Egyesület egyéb szervének kizárólagos hatáskörébe f) mindazon feladatoknak az ellátása, amelyeket jogszabály és az Alapszabály, illetőleg a Közgyűlés vagy az Elnökség a hatáskörébe utal 26) Az Elnököt az Elnökségi tagjai segítik munkájában. 27) Az Alelnök az Elnök közvetlen helyettese. Az Egyesület Alelnöke 28) Az Alelnök feladatai különösképpen: - részvétel az Egyesület szakmai irányításában, tevékenység szervezésében - az Elnök akadályoztatása esetén vezeti a Közgyűlést és/vagy az Elnökség ülését - az Elnök akadályoztatása esetén ellátja annak általános helyettesítését VI. Az Egyesület képviselete 1) Az Egyesület képviseletére az Elnök és az Alelnök önállóan jogosult. 2) Az utalványozási jogot az Elnök és az Alelnök önállóan gyakorolja. 3) Az egyesület bankszámlája feletti rendelkezésre az Elnök és az Alelnök önállóan jogosult. VII. Az Egyesület gazdálkodása és vagyona 1) Az Egyesület a létesítő okiratában meghatározott cél megvalósítása érdekében vagyonával önállóan gazdálkodik. Az Egyesületet a tagok elsődlegesen nem gazdasági-vállalkozási tevékenység folytatására hozzák létre. 2) Az Egyesület tartozásaiért saját vagyonával felel. Az Egyesület alapítója, tagja - a vagyoni hozzájárulásának megfizetésén túl - a szervezet tartozásaiért saját vagyonával nem felel. 3) Az Egyesület a létesítő okiratban meghatározott cél szerinti tevékenységet folytathat és - célja megvalósítása gazdasági feltételeinek biztosítása érdekében - gazdasági-vállalkozási tevékenységet is végezhet, amennyiben ez az alapcél szerinti tevékenységét nem veszélyezteti. 4) A civil szervezet csak olyan módon vehet fel hitelt és vállalhat kötelezettséget, amely nem veszélyezteti az alapcél szerinti tevékenységének ellátását és működésének fenntartását. 5) Az Egyesület gazdasági-vállalkozási tevékenységének fejlesztéséhez hitelt nem vehet fel. 6) Az Egyesület váltót, illetve más hitelviszonyt megtestesítő értékpapírt nem bocsáthat ki. 7) Az Egyesület a gazdálkodása során elért eredményét nem oszthatja fel, azt az Alapszabályban meghatározott tevékenységre kell fordítania. 8) Az Egyesület éves költségvetés alapján gazdálkodik. 9
10 9) Az Egyesület egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvényben meghatározott beszámolóját az Elnök készíti el, s azt a Közgyűlés fogadja el. 10) Amennyiben az Egyesület befektetési tevékenységet kíván végezni, úgy az erre hatáskörrel rendelkező szerve köteles befektetési szabályzatot készíteni, amalyet az Egyesület Közgyűlése fogad el. 11) Az Egyesület a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve az egyesület által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti. 12) Az Egyesület működése felett az ügyészség - Az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben, valamint a Polgári Törvénykönyvben meghatározott eltérésekkel - az ügyészségről szóló törvény rendelkezései szerint törvényességi ellenőrzést gyakorol. A törvényességi ellenőrzés nem terjed ki az olyan ügyekre, amelyekben egyébként bírósági vagy közigazgatási hatósági eljárásnak van helye. 13) Az Egyesület az alapcél szerinti tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten tartja nyilván. VIII. Az Egyesület megszűnése 1) Az Egyesület megszűnik: a) az egyesület egy másik egyesülettel egyesül (összeolvad, beolvad), b) a legfőbb szerve a feloszlásáról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság megszűnteti vagy megállapítja megszűnését, e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. 2) Az Egyesület megszűnése esetén a hitelezők kielégítése után megmaradt vagyont hasonló célú civil szervezet támogatására kell fordítani. IX. Záró rendelkezések Jelen Alapszabályt a Kósza Kabóca Természetjáró Egyesület Közgyűlése Budapesten, április 27. napján fogadta el. (2014/13. (IV. 27.) számú határozat) Kelt: Budapest, április 27. Elnök Jegyzőkönyvvezető Hitelesítő Hitelesítő 10
FEHÉR VIKINGEK REAL MADRID SZURKOLÓI EGYESÜLET ALAPSZABÁLYA
FEHÉR VIKINGEK REAL MADRID SZURKOLÓI EGYESÜLET ALAPSZABÁLYA 1 I. Általános rendelkezések Az egyesület neve: Fehér Vikingek Real Madrid Szurkolói Egyesület Az egyesület rövid neve: Fehér Vikingek Egyesület